John Berger
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
John Berger var en britisk forfatter og kunstkritiker. Han debuterte skjønnlitterært med kunstnerromanen A Painter of Our Time (1958), som ble fulgt av blant annet Corker's Freedom (1964) og den eksperimenterende romanen G (1972; norsk oversettelse i 1983), som viser innflytelse fra fransk nyrealisme. Denne romanen ble belønnet med Booker-prisen.
Novellesamlingen Pig Earth kom i 1979, og Once in Europa i 1989. Et utvalg fra disse to bøkene kom i norsk oversettelse i 1990 under tittelen En gang i Europa. Andre romaner er Lilac and Flag (1992), To the Wedding (1995, norsk oversettelse Til bryllupet, 1996) og King: A Street Story (1999). Tekstsamlingen Photocopies kom i 1997 (norsk oversettelse 1998).Blant Bergers kunstkritiske verker kan nevnes The Success and Failure of Picasso (1965) og About Looking (1980). Han ga dessuten ut dikt og essayer, blant annet samlingen The Shape of a Pocket (2001), og var også medarbeider på flere filmmanus. Berger var også maler, og har hatt flere utstillinger av bildene sine. Les mer i Store norske leksikon Storbritannias litteratur novelle roman